Feargus O'Connor
<s>Feargus O'Connor punim imenom Feargus Edward O’Connor (selo Connorville, Grofovija Cork, 18. jul 1796. - London, 30. august 1855.), bio je istaknuti čartistički lider, koji je uspio organizirati čartizam kao prvi masovni radnički pokret u Velikoj Britaniji.</s>

<s>Biografija</s>

<s>O'Connor je bio pravnik po vokaciji, ali je promjenio pravo za politiku kad je izabran u Britanski parlament 1832. kao delegat Grofovije Cork.</s><s>Nakon što je prestao biti delegat -  1835. , O'Connor se okrenuo radikalnoj agitaciji u Engleskoj, štampajući irske apelacije, pokušavajući tako među sunarodnjacima dobiti podršku za svoje ideje.</s>

<s>Navodno je bio prilično razmetljiv, čak je i tvrdio da je potomak drevnih irskih kraljeva.</s>

<s>O'Connor je 1837. u Leedsu pokrenuo novine Northern Star (Sjeverna zvijezda) koje su jako utjecale na širenje čartističkih ideja.</s><s>On je u istom gradu 1838. osnovao Veliki sjeverni sindikat.</s><s>Kako je bio duhovit i energičan čovjek ubrzo je postao jedan od viđenijih čartističkih lidera.</s>

<s>Njegove metode i pogledi dovodili su ga do sukoba sa drugim čartističkim lidererima, naročito sa Williamom Lovettom, ali je nakon što je proveo godinu dana u zatvoru zbog klevete - 1841., postao neprikosnoveni lider čartista i preuzeo vodstvo.</s>

<s>On i pored svoje energičnosti nije uspio dovosti pokret do pobjede, i pored tog što se okrenuo prema srednjoj klasi, nebi li tako uspio osigurati podršku za čartističku peticiju (objavljenu u maju 1838.) Iako je izabran u Parlament Nottinghama - 1847., počeo je gubiti pozicije među čartistima.</s>

<s>Neuspjeh peticije iz 1848. označio je početak kraja O'Connora, čija je egocentričnost već graničila sa  ludilom.</s><s>Službeno je proglašen ludim 1852., a umro je tri godine kasnije.</s>

<s>Na njegovom pogrebu u septembru 1855. okupilo se 40,000 ljudi.</s>

<s>Izvori</s>

<s>Vanjske veze</s>

<s>Feargus Edward O’Connor</s>

<s>Britanski političari
Biografije, Ujedinjeno Kraljevstvo
Historija Ujedinjenog Kraljevstva</s>

